《清溪观寄王嵩涧道士》
明代·刘璟

斋居每忆清溪观，乱石巉岩漱碧流。双井泉通三岛脉，万松声碧九天秋。

点易道人骖白鹤，吹箫仙子驾青虬。披云我欲寻真诀，愿借当年莲叶舟。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。